
REFERAT DE APROBARE 

La proiectul de hotărâre privind aprobarea bugetului de venituri și cheltuieli al Societații Administrația Domeniului Public Sântandrei S.R.L. pe anul 2021

	Prin Nota de fundamentare nr. 7496/14.05.2020 S.C. Administrația Domeniului Public Sântandrei S.R.L., a solicitat aprobarea bugetului de venituri și cheltuieli pe anul 2021.
	
	Luând în considerare prevederile art. 129, alin. (2), lit. a) și alin. (3), lit. c) din Ordonanţa de urgenţă a Guvernului nr. 57 din 3 iulie 2019 privind Codul administrativ, cu modificările și completările ulterioare, Consiliului local îi revin și atribuții privind organizarea și funcționarea societăților comerciale de interes local, exercitând, în condițiile legii, în numele unității administrativ – teritoriale, toate drepturile și obligațiile corespunzătoare participanților deținute la societăți comericale sau regii autonome.
	Prin H.C.L. Sântandrei nr. 33/31 octombrie 2016 s-a aprobat înfiinţării societăţii Administraţia Domeniului Public Sântandrei SRL, societate de interes public local cu asociat unic Comuna Sântandrei prin Consiliul Local al Comunei Sântandrei.
	Conform actului constitutiv aprobat, Adunarea Generală a Asociaților (respectiv organul de conducere al societății care este reprezentată de Consiliul local Sântandrei), aprobă bugetul de venituri și cheltuieli al societății.
	Ordonanța Guvernului nr. 26/2013 privind întărirea disciplinei financiare la nivelul unor operatori economici la care statul sau unităţile administrativ - teritoriale sunt acţionari unici ori majoritari sau deţin direct ori indirect o participaţie majoritară, cu modificăril și completările ulterioare, conține prevederi referitoare la modul de fundamentare, elaborare, precum și competențele de aprobare a bugetelor societăților comerciale înființate de unitățile administrativ – teritoriale.
	Ca urmare a celor expuse mai sus şi conform prevederilor art. 136 alin. (1) din Ordonanţă de urgenţă a Guvernului nr. 57 din 3 iulie 2019 privind Codul administrativ, cu modificările și completările ulterioare, supun spre dezbaterea și aprobarea Consiliului Local Sântandrei a Proiectul de hotărâre privind aprobare bugetului de venituri și cheltuieli al Societații Administrația Domeniului Public Sântandrei S.R.L. pe anul 2021, cu anexele aferente.

